બીજી તરફ બંને ઘટનાઓ પછી દિલ્હી પોલીસ સતત વડાપ્રધાનની સુરક્ષામાં તૈનાત અધિકારીઓના સંપર્કમાં છે. જાણવા મળી રહ્યું છે કે વડાપ્રધાનની સુરક્ષાની સમીક્ષા પણ કરવામાં આવી છે. ઉલ્લેખનીય છે કે આ વર્ષે જૂન મહિનામાં પુણે પોલીસને એક પત્ર મળ્યો હતો. તેમાં માઓવાદીઓ દ્વારા વડાપ્રધાનની હત્યાની યોજના બનાવવાની વાત સામે આવી હતી. પત્રમાં લખ્યું હતું કે આગામી ચૂંટણી દરમિયાન રાજીવ ગાંધીની જેમ વડાપ્રધાન મોદીની પણ હત્યા કરાશે.